text: Com s'organitza l'AMPA - ampa - Associació de mares i pares d'alumnes del Col·legi Sant Miquel dels Sants de Vic
  L'AMPA s'organitza en dos òrgans: l'Assemblea General i la Junta Directiva. L'Assemblea General és l'òrgan suprem de l'associació i els seus membres en formen part per dret propi i irrenunciable. Es reuneix normalment a principi de curs però, si és necessari, pot ser convocada amb caràcter extraordinari.
  La Junta Directiva regeix, administra i representa l'associació i està formada, segons els estatuts establerts, per un president/a, un secretari/a, un tresorer/a i uns membres vocals que es reuneixen un cop al mes i són tots pares i mares voluntaris. La Junta també exerceix d'interlocutor amb la direcció de l'escola i amb la resta d'entitats de la ciutat.
  Actualment la Junta Directiva s'organitza per mitjà de comissions de treball: comissió econòmica, comissió d'extraescolars, comissió de festes i activitats, comissió social, comissió Família Activa, comissió d'infraestructures i comissió de comunicació.